ArtKvart

20. ČANSONFEST: „100 KOLURI – BOJE I MIOMIRISI MEDITERANA“
2024-08-28 20:00 - 2024-09-06 21:00 (Europe/Zagreb) | Galerija Trojica, Kastav
„ČAnsonfest“ u suradnji s Udrugom Kastafsko kulturno leto, u prigodi svog jubilarnog dvadesetog izdanja, poziva na otvorenje međunarodne tematske likovne izložbe „100 koluri – boje i miomirisi Mediterana“ galerije Brešan iz Splita.
Sudjeluje osamnaest likovnih umjetnika iz Italije i Hrvatske, a svoje radove izlažu: Željko Bubalo (Split), Jagor Bučan (Zagreb), Daniel Butala (Karlovac), Alfred De Locatelli (Milano), Mirta Diminić (Venecija/Labin), Saša Jantolek (Kastav), Vuk Jevremović (Jelsa), Gordana Kovačić (Varaždin), Ivan Kožarić (Zagreb), Tihomir Lončar (Zagreb), Ivana Miloglav (Dubrovnik), Igor Modrić (Zagreb), Krešimir Nikšić (Zagreb), Dalibor Parać (Zagreb), Zlatko Prica (Zagreb), Diana Šimek (Zagreb), Miroslav Tomasović (Omiš), Nevena Živić (Rijeka).
Izložba se može razgledati svakim danom do 6. rujna, od 18 do 21 sat.

JAZZ U LAPIDARIJU: IVORY COLLECTIVE
2024-08-28 21:00 - 23:00 | Lapidarij Zavičajnog muzeja Poreštine
Sastav se sastoji od Vitana Logara na bubnjevima, Giovannija Nevyjela na trubi, Giacoma Ieracija na bas-gitari i Ivora Lakića na klavijaturama.
Ivory Collective kombinira fizičku i intelektualnu glazbu, istražujući prostor između hip-hop vibracija i melodičnog jazza s neobičnim ritmovima. Inspirirani britanskim jazzom s daškom balkanskog zvuka, njihova glazba pronalazi put do široke publike ljubitelja glazbe.

Galerija Laurus: Ana Požar Piplica, „Vrijeme koje dolazi“
2024-08-29 - 2024-09-21 | Galerija Laurus, Lovran
Ana Požar Piplica predstavlja najnoviju seriju radova u vosku, započetu još 1999. godine. Ovaj put, prema riječima autorice, koristi starinsku odjeću i plahte u kojima je proteklo vrijeme ostavilo svoj otisak, a naknadno utopljeni u vosak, oni postaju artefakti koji govore o vremenu koje dolazi.
Otvorenje izložbe je u 20 sati.

Stručno vodstvo izložbom „Drugost“ u Galeriji Kortil
2024-08-29 18:00 - 19:00, 2024-09-05 18:00 - 19:00 | Galerija Kortil
Izložba se kroz odabir radova vodećih autorica i autora bavi konceptom „drugosti“, nudeći novu perspektivu i neka od mogućih tumačenja izloženih djela nastalih u periodu od druge polovice 19. stoljeća na ovamo. Među ostalim predstavljeni su radovi Miroslava Kraljevića, Vlahe Bukovca, Milivoja Uzelca, Vere Fisher, Josipa Račića, Vlaste Delimar, Naste Rojc i Ksenije Kantoci, pritom nastojeći dati prostor umjetnosti i autorima/cama koji su povijesno marginalizirani, potičući inkluzivniji dijalog o složenosti identiteta, (re)prezentacije i dinamike moći u svijetu umjetnosti.
Standardna cijena ulaznice izložbe je 4 eura te 2 eura za djecu i mlade, studente, umirovljenike te članove HKD kluba, dok je ulaz besplatan za djecu do 7 godina, osobe s invaliditetom i njihovu pratnju, članove strukovnih udruženja, novinare i turističke vodice, uz posebne pogodnosti za grupne posjete te učenike i studente likovnih usmjerenja.

RADIONICA „DEGUSTACIJA DNK“ U GALERIJI NOVO
2024-08-29 18:00 - 20:00 | Galerija Novo, Pula
U sklopu „Summer Sessions“ umjetničkog rezidencijalnog programa u udruzi Metamedij i galeriji Novo, umjetnica Laura Rodriguez istražuje različite oblike percepcije svakodnevnih objekata u našoj hrani. Tijekom ove radionice, polaznici će okusiti priče o rajčicama koje izvorno potječu iz Meksika. Budući da je rajčica vrlo tehnologizirana biljka u industriji, tijekom ove radionice polaznici će naučiti kako ekstrahirati DNK iz voćaka protokolom iz kućne radinosti te kako zadržati njihovu esenciju u jestivim sferama.
Za sudjelovanje je potrebno prijaviti se na e-mail: novogallery.info@gmail.com. Broj mjesta je ograničen na 7-10 sudionika, neovisno o njihovoj dobi i predznanju, a predviđeno trajanje radionice je 90 minuta. Radni jezik radionice je engleski.

Izložba „Splav koja pluta svemirom“ kolektiva IOCOSE u riječkoj Filodrammatici
2024-08-29 19:00 - 2024-09-19 19:00 | Galerija Filodrammatica
Kolektiv IOCOSE osnovali su 2006. godine umjetnici Matteo Cremonesi, Filippo Cuttica, Davide Prati i Paolo Ruffino, s ciljem istraživanja načina na koje se priče o budućnosti tehnologije odražavaju na našu sadašnjost. Kroz poetsko i nadrealno čitanje mitova o napretku, skupina pronalazi nova tumačenja imaginarnih svjetova, ikonografije i retorike poznatih „predvodnika“ tehnološkog razvoja.

20. ČANSONFEST: RETROSPEKTIVNA AKUSTIČNA GLAZBENO-POETSKA VEČER „NA KASTAFSKEH ŠTERNAH“
2024-08-29 21:00 - 23:00 | Trg Lokvina u Kastvu
Ovaj koncert, koji se već tradicionalno održava uoči glavnog festivalskog događanja, a to je „Večer novih skladbi“, ovoga će puta, u prigodi slavljeničkog izdanja našeg kastavskog festivala čakavske šansone, u intimnoj atmosferi, neopterećenoj intervencijama tehnike, kroz govorene i pjevane stihove, ali i kroz razgovore s gostima večeri, podsjetiti na bogatu kreativnu riznicu ČAnsonfesta. U programu sudjeluju: Nevia Rigutto, Karla Pupis, Rajka Jurdana-Šepić, Duško Jeličić, Daniel Načinović, Mauro Staraj, Igor Lesica, Robert Funčić i Hrvoje Hegedušić.

MEMORIJAL FLORIO BURBURAN U CRESU
2024-08-30 - 2024-08-31 | Cres
U petak, 30. kolovoza, na prostoru uz rivu ispred restorana „Santa Lucia“ u Cresu, održat će se revijalna vaterpolo utakmica u 18:30 sati.
U subotu, 31. kolovoza, održat će se plivačka utrka za djecu na 50 m, sa startom u 12:00 sati, te plivački maraton na 1000 m (za rekreativce i osobe s invaliditetom) sa startom u 12:30 sati. Vrhunac događanja bit će 5. plivački maraton „Valun – Cres Memorijal Florio Burburan“ u dužini od 8.000 m, sa startom u 17:00 sati iz Valuna.
Ova manifestacija ima za cilj održati sjećanje na velikog sportaša Floria Burburana, popularizirati plivanje i vodene sportove te poticati aktivan način života.

SAMOSTALNA IZLOŽBA „WAITING...“ MARIA OBERHOFERA
2024-08-30 - 2024-09-15 | Galerija Artsada, Volosko
Mario Oberhofer živi i radi u Villachu (Austrija) i Rijeci. Vizualni je umjetnik, grafički dizajner i slikar. Završio je grafički dizajn na Ortweinschule u Grazu. Daljnje umjetničko usavršavanje prošao je kroz edukacije pod vodstvom renomiranih umjetnika, posebno u grafici, litografiji i bakropisu. Od 1991. godine profesionalno se bavi slikarstvom. Njegova umjetnost fokusira se na međuljudske odnose, često s naglašenim socijalnim angažmanom, inspiriranim austrijskim i njemačkim ekspresionistima. Najčešće radi s temperom i uljem, ali i grafičkim tehnikama, stvarajući djela u velikim formatima, kao i u intimnim minijaturama. Izlagao je na velikom broju samostalnih i skupnih izložbi, kako u Austriji tako i u inozemstvu te je sudjelovao na brojnim međunarodnim simpozijima i kolonijama. Član je umjetničkog društva Koruške, kulturne institucije sa sjedištem u Klagenfurtu.
Izložbu „Waiting…“ moguće je posjetiti u radno vrijeme galerije, od četvrtka do nedjelje, od 18 do 22 sata, ili po dogovoru, kontaktiranjem na e-mail adresu: info@galerija-artsada.hr.

Predstavljanje novog Moskovog murala „Ne mogu vidjeti, dok ne prestanem gledati“
2024-08-30 20:00 - 22:00 | Exportdrvo, Grobnička Riva, Rijeka, 51000

63. KONCERTI U EUFRAZIJANI: IVAN KRPAN
2024-08-30 21:00 - 23:00 | Eufrazijeva bazilika, Poreč
Mladi zagrebački pijanist Ivan Krpan, odlikovan je brojnim državnim i međunarodnim nagradama i priznanjima, osvojenima tijekom školovanja i studija. Za Poreč Krpan priprema „Pjesničke i vjerske harmonije“ F. Liszta.
Cijena ulaznice iznosi 10 eura, a dostupne su na sljedećoj poveznici.

Dan Grada Čabra
2024-08-31 | Plešce, Čabar
Zabava s grupom FEST, razne aktivnosti poput napuhanaca, streličarstva, radionica i sportskih natjecanja, koncert Mladena Grdovića.

IZLOŽBA „DRUGOST“
2024-08-31 - 2024-09-14 | Galerija Kortil

Kamik i gromači 6: suhozidna radionica za građanstvo
2024-08-31 09:30 - 2024-09-01 16:00 | etnološki park u zaseoku Janjetići, naselje Tuliševica u Općini Lovran
Potrebno je ponijeti radnu odjeću, šešir i rukavice. Organizatori će osigurati okrjepu i ugodnu atmosferu. Zainteresirani se mogu najaviti na 091 885 2422 ili putem e-maila: brseckicesan@gmail.com.

FOREST RUN
2024-08-31 10:00 - 11:00 | Ravna Gora
Natjecateljima će biti osigurani ručak i okrjepa, a svi natjecatelji koji završe utrku dobivaju medalju. Najbrži trkač i trkačica bit će okrunjeni kao kralj i kraljica šume. Vrijedi napomenuti da last minute prijave ne uključuju majicu Forest Run.
Start utrke je kod prostorija NK Goranke u Šahovskoj ulici, a kružna staza duljine 8 kilometara vraća se na isto mjesto. Staza se sastoji od šumskih putova, makadama te minimalnim udjelom asfaltirane podloge, a sama konfiguracija staze bit će objavljena u Forest Run – Cross Race 2024 događaju na Facebooku i Facebook stranici Forest Run.

21. Večer klapske pjesme – nastupi klapa „Anima Arbae“, „Vejanke“, „Kastav“ i „Rašketa“
2024-08-31 20:00 - 23:00 | Trg zahvalnosti, Punat

JAZZ NA ZAMETU: LOVE RUNNERS BAND
2024-08-31 20:30 - 23:30 | Baptistička crkva Rijeka, Primorska ulica 2, Rijeka, 51000
Love Runners Band:
Jelena Brnelić – vokalLeo Škec – gitaraFranjo Črnjarić – saxofonVanja Vitezić – udaraljke

OKRUGLI STOL POSVEĆEN DRUŠTVENOJ ULOZI UMJETNOSTI
2024-09-02 19:00 - 21:00 | pub Bačva, Rijeka
Katedra za estetiku i epistemologiju pri Odsjeku za filozofiju i Hrvatsko društvo za analitičku filozofiju, u suradnji s Udrugom za razvoj kulture mladih „Kulturni front“ organiziraju okrugli stol posvećen društvenoj ulozi umjetnosti.
Prema navodu organizatora; „Cilj je okruglog stola istražiti načine na koji različite umjetničke prakse doprinose društvenim i kulturnim promjenama, posebno onima koje se tiču društvenih nepravdi (poput rasizma, seksizma i homofobije) i propitati može li umjetnost utjecati na rješenja društvenih izazova kao što su klimatske promjene, ideološki sukobi, imigrantska kriza, umjetna inteligencija i slično.”

68. Ljetne priredbe: komedija „Četiri sprovoda i vjenčanje - Đurđa i Franko“
2024-09-02 20:00 - 22:00 | Trg krčkih glagoljaša
68. Ljetne priredbe.
Cijena ulaznice iznosi 15 eura.
Ulaznice za sve programe Ljetnih priredbi kupuju se na prodajnom mjestu u Galeriji Decumanus unutar njenog redovnog radnog vremena, od ponedjeljka do subote, između 10 i 12 te 19 i 22 sata (od 23. kolovoza, između 10 i 12 te 19 i 21 sat). U suprotnom, mogu se rezervirati telefonom na: 051 220 041.

Štorija o galiji Cristo Ressussitato: Proslava 453. obljetnice Bitke kod Lepanta
2024-09-03 - 2024-09-08 | Krk
Program Štorije o galiji Cristo Ressussitato:
4. – 24. listopada:
Galerija Decumanus
Od Oceana do zaljeva, edukativna izložba Prirodoslovnog muzeja Rijeka
Autorica izložbe: Nadia Dunato Pejnović
Izložena građa: Prirodoslovni muzej Rijeka, Hrvatski prirodoslovni muzej
Otvorenje: 4. listopada, 18 sati
Radno vrijeme: pon – pet: 10 – 12; 18 – 20 sati.
5. listopada:
Trg Kamplin, 19 sati
Tedi Spalato i Damir Rakić, koncert – odgađa se zbog najavljenog lošeg vremena. Koncert se planira prenijeti u prosinac i održati u sklopu programa Adventa u Krku.

Ulaz slobodan!
6. listopada:
Atrij franjevačkog samostana (ili crkva sv. Franje Asiškog), 18 sati
„Bio sam tamo“, monodrama sakralne tematike
Režija i izvedba: Pere Eranović
Prema motivima romana „Tunika’“ Loyda C. Douglasa
Ulaz slobodan!
7. listopada:
Krčka katedrala, 19 sati
Misa za sve poginule u Bitki kod Lepanta.
3. – 8. listopada:
Krčka katedrala
Uz grob zapovjednika krčke galije Cristo Ressussitato, soprakomita Ljudevita Čikute u Krčkoj katedrali bit će postavljen prigodan informativni pano.

Projekcija filma: „Agent 010-trubač uvijek trubi parput"
2024-09-03 20:00 - 22:00 | Društveni dom u Polju, Krk
„Tajni agent 010“ je serija filmova u kojoj glavne uloge igraju mladi s invaliditetom, njihovi roditelji i prijatelji. Ulogama su ih podržali Šajeta, Mario Kovač, Mile Kekin, Krešimir Mišak, Enis Bešlagić i Asim Ugljen. Film je kriminalistička akcijska priča s neobičnim scenama snimljenim na povijesnim lokacijama u Primorsko-goranskoj županiji, ali i u drugim državama. U filmu se pojavljuju lokacije iz Kraljevice, Bribira i Krka, kao i otočani iz Krasa, Rudina i Melina, koji su sudjelovali kao glumci.

Klape „Intriga“ i „Rašketa“ u Puntu
2024-09-03 20:00 - 23:30 | obala, Punat

GRADSKO KAZALIŠTE LUTAKA RIJEKA: „OH LA LA“
2024-09-04 18:00 - 20:00 | Gradsko kazalište lutaka, Blaža Polića 6, Rijeka
Vizualni identitet predstave osmislio je Hervé Tullet, dok su redateljica i dramaturginja Mateja Bizjak Petit. Prevoditeljice su Maša Jazbec, Ksenija Mravlja i Mateja Bizjak Petit. Asistent redateljice i dramaturginje je Anže Virant. Scenografkinja i autorica lutaka je Véronique Canevet, a skladatelj glazbe Damien Félix. Suradnica za scenski pokret je Barbara Kanjc, dok su za oblikovanje svjetla zaslužni Mateja Bizjak Petit i Sanjin Seršić. U predstavi nastupa Petra Šarac.
Ulaznica iznosi 4 EUR.
Ulaznice za predstavu GKL Rijeka mogu se kupiti online u web-shopu GKL Rijeka te putem platforme Moje karte.hr i RCC portala.

Otvorenje umjetničke izložbe - Boris Roce
2024-09-05 - 2024-09-22 | Galerija Toš Punat
Otvorenje umjetničke izložbe umjetnika Borisa Roce održati će se u galeriji Toš s početkom u 20:30 sati.
Izložbu je moguće pogledati u galeriji Toš, od ponedjeljka do subote, od 18 do 22 sata.

Atraktivna izložba automobila „Meet & Chill“
2024-09-05 16:00 - 23:00 | centar, Punat

„KOLOPLET“ [PLESNI STUDIO AXIS]
2024-09-06 18:00 - 20:00 | HKD, Ul. Strossmayerova 1, Rijeka, 51000
Plesna predstava za djecu.

Retrospektivna izložba ciklusa „Foto ex tempore Novigrad/Cittanova“
2024-09-06 19:30 - 21:00 | Zajednica Talijana Rijeka
Uz promociju monografije Mirande Legović koja prati zaključak 15 godina rada.

Petar Punk, Mladen i Meantime u Palachu
2024-09-06 20:00 - 23:30 | Klub Palach, Rijeka
Otvorenje jesenske koncertne sezone.
Ulaznica iznosi 10 eura.

Večer klapa i tamburica na Cresu
2024-09-06 20:00 - 23:30 | Martinšćica, Cres
Klapa Burin, klapa Marof, klapa ŽVS Zipka i tamburaši KUD Marof.
